wickkiey/tamil-wikipedia-chunked huggingface dataset:
# 2-பீனைல்பீனால்

## தயாரிப்பு

முதலில் வளையயெக்சனோனை ஒடுக்கி வளையயெக்சீனைல்வளையயெக்சனோன் தயாரிக்கப்படுகிறது. பிந்தையது ஐதரசன் நீக்கல் வினைக்கு உட்பட்டு 2-பீனைல்பீனால் உருவாகிறது.
குளோரோபென்சீனை காரத்துடன் வினைபுரியச் செய்து ஒரு குறிப்பிடத்தக்க மற்றும் மீளுருவாக்கம் செய்யப்பட்ட விளைபொருளாகவும் மற்றொரு முறையில் இதை தயாரிக்கலாம். முதன்மையாக இம்முறை பீனாலை அளிக்கிறது. உணவு பொட்டலங்களில் பூஞ்சைக் கொல்லியான ஆர்த்தோபீனைல் பீனால் உள்ளடக்கங்களுக்குள் இடம்பெயரக்கூடும்.
# காற்றுக்காப்பு கழுவும் திரவம்

**காற்றுக்காப்பு கழுவும் திரவம்** *( Windshield Washer fluid )* என்பது வாகனத்தின் முன் கண்ணாடியில் தேங்கும் தூசி, கறை மற்றும் பூச்சி தடயங்களை நீக்க பயன்படும் ஒரு சிறப்பு திரவமாகும். இது பொதுவாக நீர், சுத்திகரிப்பு பொருள் மற்றும் சில நேரங்களில் உறைதல் தடுக்கும் இரசாயனங்கள் சேர்த்து தயாரிக்கப்படுகிறது. இந்த திரவம் வாகனத்தின் முன் கண்ணாடி துடைப்பி அமைப்பில் வைக்கப்பட்டிருக்கும் ஒரு தொட்டியில் சேமிக்கப்படுகிறது. ஓட்டுநர் துடைப்பியை இயக்கும் போது, திரவம் சிறிய குழாய்கள் வழியாக முன் கண்ணாடியில் பீச்சப்படுகிறது. பின்னர் துடைப்பிகள் அதைத் துடைத்து கண்ணாடியை தெளிவாக வைத்திருக்க உதவுகின்றன.
# காற்றுக்காப்பு கழுவும் திரவம்

## மிகவும் குளிர்ந்த நாடுகள்

சில நாடுகளில் வானிலை மிகவும் குளிராக இருப்பதால், உறைதல் எதிர்ப்பு பொருட்கள் சேர்க்கப்பட்ட திரவம் பயன்படுத்தப்படுகிறது. இது குறைந்த வெப்பநிலையில் திரவம் உறையாமல் பாதுகாக்கிறது. சில திரவங்களில் வாசனை அல்லது சிறிய நிறப்பொருள்கள் சேர்க்கப்பட்டிருக்கும், இதனால் அவை அடையாளம் காண எளிதாக இருக்கும். மேலும், சில வகை திரவங்கள் பூச்சி மற்றும் எண்ணெய் கறைகளை நீக்க சிறப்பாக வடிவமைக்கப்படுகின்றன. முன் கண்ணாடி கழுவும் திரவம் வாகனத்தின் பாதுகாப்பிற்கும் ஓட்டுநர் பார்வை தெளிவாக இருக்கவும் முக்கிய பங்கை வகிக்கிறது.  
இந்தத் திரவம் பல வடிவங்களில் விற்கப்படுகிறது. சில நேரடியாகப் பயன்படுத்தத் தயாரானவை, மற்றவை நீருடன் கலந்து பயன்படுத்தப்பட வேண்டும். சாதாரணமான திரவங்களில் மேற்பரப்பைச் சுத்தம் செய்யும் வேதிப்பொருள் (surfactant), நீரை மென்மையாக்கும் பொருள், மற்றும் உறையாத தடுப்பான் (antifreeze) போன்றவை கலந்திருக்கும். உறையாத தடுப்பான் பொதுவாக மதுசாரம் (ஆல்கஹால்) அடிப்படையிலானதாக இருக்கும். இதனால் குளிர் காலங்களில் திரவம் உறைந்து போவதைத் தவிர்க்கலாம். சாதாரணமாக கண்ணாடியை சுத்தம் செய்ய கோடைகாலத்தில் ஒரு குறிப்பிட்ட விகிதத்திலும், குளிர்காலத்தில் உறைவதைத் தடுக்க அதிக விகிதத்திலும் இந்தத் திரவம் நீருடன் கலக்கப்படுகிறது.  
சில வாகனங்களில் திரவம் குறைவாக இருக்கும் போது எச்சரிக்கை விளக்குகள் காட்டப்படும். சில வாகனங்களில் திரவம் மிதமாக மின்சாரத்தை கடத்தும் தன்மை கொண்டிருப்பதால், இரண்டு பின் கொண்ட சென்சார் மூலம் திரவ அளவு கணிக்கப்படுகிறது. முதன்முதலில் 1936ஆம் ஆண்டு வாகனங்களுக்கு தனிப்பட்ட வசதியாக இந்த அமைப்பு அறிமுகப்படுத்தப்பட்டது. பின்னர் 1946ஆம் ஆண்டு பொதுவாக வாகனங்களில் நிறுவப்பட்டது. சில வாகனங்களில் குளிர்காலங்களில் பனியை உருக்க மின்சாரத்தால் சூடாக்கப்படும் நுண்துளைக் குழாய்கள் பயன்படுத்தப்படுகின்றன.
# கிக்ஸ்டார்டர்

**கிக்ஸ்டார்டர்** *( Kickstarter )* என்பது இணையத்தின் மூலம் பொதுமக்கள் நிதி வழங்கும் முறையில் செயல்படும் ஒரு கூட்டு நிதிநல்கை இணைய வலைத்தளம் ஆகும். இது 2009ஆம் ஆண்டில் தொடங்கப்பட்டது. இதில் கலை, திரைப்படம், இசை, தொழில்நுட்பம், வடிவமைப்பு, விளையாட்டுகள் போன்ற பல துறைகளில் புதிய எண்ணங்கள் கொண்டவர்கள் தங்கள் திட்டங்களை வெளியிடுகின்றனர். ஒரு திட்டத்தை உருவாக்க நினைக்கும் நபர் அந்த திட்டத்திற்கான விவரங்களை, தேவையான நிதி அளவை மற்றும் காலக்கெடு போன்றவற்றை தளத்தில் பகிர்வார். அதனை பார்த்து ஆர்வமுள்ள பொதுமக்கள் சிறிய தொகைகளாக நிதி வழங்குவர்.  
இந்த தளம் வழியாக 2025 ஏப்ரல் மாதம் வரை மொத்தம் சுமார் 8.71 பில்லியன் அமெரிக்க டாலர்கள் நிதியளிக்கப்பட்டுள்ளது, 24.1 மில்லியன் பேர் (backers) அதன் திட்டங்களுக்கு நிதியளித்துள்ளனர். மொத்தம் வெற்றிகரமாக நிறைவு பெற்ற திட்டங்களின் எண்ணிக்கை சுமார் 287,460 திட்டங்களாகும். கிக்ஸ்டார்டர் தளம் வழியாக பெறப்படும் நிதி, இலக்கு தொகை முழுமையாக கிடைத்தால் மட்டுமே திட்டமிட்ட நபருக்கு வழங்கப்படும். இலக்கு தொகை அடையப்படாவிட்டால் அந்த நிதி திரும்ப வழங்கப்படும். இத்தகைய முறையால் பல புதிய கண்டுபிடிப்புகள், கலைத்திட்டங்கள் மற்றும் சிறிய தொழில்முனைவுகள் உருவாகியுள்ளன. கிக்ஸ்டார்டர் நிறுவனம், வெற்றிகரமாக நிதி திரட்டப்பட்ட திட்டங்களில் இருந்து இத்தளம் ஐந்து சதவிகித கட்டணத்தை எடுத்துக்கொள்கிறது.  
இத்தளம் உலகம் முழுவதும் பல சுயாதீன கலைஞர்கள் மற்றும் தொழில்முனைவோருக்கு தங்கள் எண்ணங்களை வெளிப்படுத்தவும் அவற்றை நடைமுறையில் கொண்டு வரவும் வாய்ப்பளித்துள்ளது. இதன் நோக்கம் படைப்பாற்றல் மற்றும் புதுமையை ஊக்குவிப்பதாகும். இத்தளம் திட்டத்தின் மீது உரிமை கோருவதில்லை என்றாலும் திட்டத்தை வழங்குபவர்கள் வாக்குறுதி அளித்தபடி அதை நிறைவு செய்யத் தவறினால் சட்டரீதியான சிக்கல்களைச் சந்திக்க நேரிடலாம் என்பதையும் நிறுவனம் தெளிவுபடுத்துகிறது. பல நாடுகளில் இதேபோன்ற நிதி திரட்டும் தளங்கள் தோன்றியுள்ளன என்றாலும் கிக்ஸ்டார்டர் முன்னோடியாக கருதப்படுகிறது. இத்தளம் பல மில்லியன் பயனாளர்களை இணைத்துள்ளது மற்றும் ஆயிரக்கணக்கான திட்டங்களை வெற்றிகரமாக நிறைவேற்றியுள்ளது. இதன் மூலம் புதுமை, கலை மற்றும் தொழில்நுட்பம் இணைந்து சமூக வளர்ச்சிக்கு பங்களிப்பதற்கான ஒரு புதிய வழி உருவாகியுள்ளது.
# துலாரி தேவி (கலைஞர்)

**துலாரி தேவி** (*Dulari Devi*) (பிறப்பு 1968) இந்தியாவைச் சேர்ந்த ஓவியர் ஆவார். இவர்மதுபானி ஓவியப் பாணி பாரம்பரியத்தில்]] பணியாற்றுகிறார். கலைக்கு இவர் செய்த பங்களிப்புகளுக்காக இந்திய அரசால் 2021 ஆம் ஆண்டில் பத்மசிறீ விருது வழங்கப்பட்டது.
# துலாரி தேவி (கலைஞர்)

## வாழ்க்கையும் கல்வியும்

தேவி இந்தியாவின் பீகார் மாநிலத்தில் உள்ள இரந்தி என்ற கிராமத்தில் வசித்து வருகிறார், தலித் மல்லா சாதியைச் சேர்ந்தவர். தனது பதின்மூன்றாவது வயதில் திருமணம் செய்து கொண்டார். தனது குழந்தை இறந்த பிறகு, தனது பதினெட்டு வயதில் தனது பெற்றோருடன் வாழ திரும்பினார். முறையான கல்வியைப் பெறவில்லை, மதுபானி கலைஞர் மகாசுந்தரி தேவியின் வீட்டில் வீட்டு ஊழியராக பணிபுரிந்தபோது மதுபானி பாணியில் வரையக் கற்றுக்கொண்டார். மகாசுந்தரி தேவி இவரை மற்றொரு கலைஞரான கர்ப்பூரி தேவியிடம் அறிமுகப்படுத்தினார். அவர் துலாரி தேவிக்கு மதுபானி கலை மற்றும் நுட்பங்களையும் கற்பித்தார்.
# துலாரி தேவி (கலைஞர்)

## தொழில் வாழ்க்கை

துலாரியின் படைப்புகள் மதுபானி கலை பாரம்பரியத்தைப் பின்பற்றுகின்றன (சில நேரங்களில் மிதிலா கலை என்றும் அழைக்கப்படுகிறது) இது இந்திய மாநிலமான பீகாரில் வளர்ந்த ஒரு நாட்டுப்புற கலை வடிவமாகும். துலாரி தேவி 'கச்னி' (வரி ஓவியம்) மற்றும் 'பர்னி' (மதுபானியின் வண்ண பாணிகள்) ஆகிய இரண்டிலும் பணி பணி புரிகிறார்.  
இந்திரா காந்தி தேசிய திறந்தநிலைப் பல்கலைக்கழகத்தில் மைதிலி மொழியில் பாடப் பொருளாக இவரது படைப்புகள் இடம்பெற்றுள்ளன. 2010 ஆம் ஆண்டில், தேவியும் பல நாட்டுப்புறக் கலைஞர்களும் தங்கள் கலையில் பழங்குடி நாட்டுப்புறக் கதைகளைப் பதிவு செய்தனர். தாரா புக்ஸ் என்ற புத்தக வெளியீட்டாளரால் சன் அண்ட் மூன் என்ற தலைப்பில் பட்டுத் திரை அச்சுகளின் தொகுப்பாக தொகுக்கப்பட்டது. 2018 ஆம் ஆண்டில், "பிரதமர் நரேந்திர மோதி ஒரு ஹெலிகாப்டரில் ஒரு கிராமத்திற்கு வருகிறார்" என்ற தலைப்பில் இவரது ஓவியம் சான் பிரான்சிஸ்கோவிலுள்ள ஆசியக் கலை அருங்காட்சியகத்தில் மதுபானி கலையின் தொகுக்கப்பட்ட கண்காட்சியின் ஒரு பகுதியாக இடம் பெற்றது. ஓவியத்தைத் தவிர, தேவி இந்தியாவில் உள்ள மத்திய மற்றும் மாநில அரசுகளுக்காக பல சுவரோவியங்களையும் வரைந்துள்ளார். மேலும் குழந்தைகளுக்கும் மதுபானி கலை நுட்பங்களைக் கற்பிக்கிறார்.  
2011 ஆம் ஆண்டில், தேவி *பாலோவிங் மை பெயிண்ட் பிரஷ்* என்ற தலைப்பில் ஒரு சுயசரிதையை வெளியிட்டார். அதை அவர் எழுத்தாளரும் வெளியீட்டாளருமான கீதா வுல்ஃப் உடன் இணைந்து எழுதினார்.
# டிஎன்ஏ விவரக்குறிப்பு

**டி.என்.ஏ புற உரு வெட்டுதல்** (DNA profiling) (டி.என்.ஏ கைரேகை மற்றும் மரபணு கைரேகை என்றும் அழைக்கப்படுகிறது) என்பது ஒரு நபரின் டிஆக்ஸிரைபோநியூக்ளிக் அமில (டி.என்.ஏ) பண்புகளைத் தீர்மானிக்கும் செயல்முறையாகும். ஒரு தனிநபரை அடையாளம் காணாமல், ஒரு இனத்தை அடையாளம் காணும் நோக்கம் கொண்ட டிஎன்ஏ பகுப்பாய்வு டி.என்.ஏ பார்கோடிங் என்று அழைக்கப்படுகிறது.  
குற்றவியல் விசாரணைகளில் டி.என்.ஏ விவரக்குறிப்பு என்பது ஒரு தடயவியல் நுட்பமாகும், இது குற்றத்தில் அவர்கள் ஈடுபடுவதற்கான சாத்தியக்கூறுகளை மதிப்பிடுவதற்காக, குற்றவியல் சந்தேக நபர்களின் சுயவிவரங்களை டி.என்.ஏ ஆதாரங்களுடன் ஒப்பிடுகிறது. இது தந்தைவழி சோதனையிலும், குடியேற்றத் தகுதியை நிறுவவும் மரபியல் மற்றும் மருத்துவ ஆராய்ச்சியிலும் பயன்படுத்தப்படுகிறது. விலங்கியல், தாவரவியல், வேளாண்மை ஆகிய துறைகளில் விலங்கு மற்றும் தாவர மக்கள்தொகை பற்றிய ஆய்விலும் டி.என்.ஏ புற உரு வெட்டுதல் பயன்படுத்தப்பட்டுள்ளது.
# கலோடசு விண்டும்பார்பட்டசு

**கலோடசு விண்டும்பார்பட்டசு** (*Calotes vindumbarbatus*) என்பது அகமிடே குடும்பத்தினைச் சேர்ந்த பல்லி சிற்றினமாகும். இது மியான்மரில் மட்டுமே காணப்படும் அகணிய உயிரி. மியான்மர் உள்ளிட்ட தென்கிழக்கு ஆசியாவில் ஊர்வன் ஆய்வில் குறிப்பிடத்தக்கப் பங்களிப்புகளைச் செய்த கலிபோர்னியா அறிவியல் அகாதமியின் ஓய்வுபெற்ற அறிவியலாளர் ஜென்சு விண்டம் என்பவரை கௌரவிக்கும் விதமாக இச்சிற்றினத்திற்குப் பெயரிடப்பட்டது.
# குடபாடு

**குடபாடு** (*Gudapadu*) இந்தியாவின் ஆந்திரா மாநிலத்தில், கிருஷ்ணா மாவட்டத்தில் உள்ள ஒரு கிராமமாகும். இது மச்சிலிப்பட்டனம் வருவாய் பிரிவின், மோவ்வா மண்டலத்தில் அமைந்துள்ளது. இது ஆந்திரப் பிரதேச தலைநகரான அமராவதி, பிராந்தியத்தின் ஒரு பகுதியாக இருக்கும் மண்டலத்தில் உள்ள கிராமங்களில் ஒன்றாகும்.
# நாகயலங்கா

**நாகயலங்கா** (*Nagayalanka*) இந்தியாவின் ஆந்திரப் பிரதேச மாநிலத்திலுள்ள கிருட்டிணா மாவட்டத்தில் உள்ள ஒரு கிராமமாகும். இக்கிராமம் மச்சிலிப்பட்டினம் வருவாய் கோட்டத்தில் உள்ள நாகயலங்கா மண்டலத்தின் மண்டல தலைமையகம் ஆகும். என்ற அடையாள ஆள்கூறுகளில் நாகயலங்கா கிராமம் அமைந்துள்ளது. கடல் மட்டத்திலிருந்து 10 மீட்டர் உயரத்தில் (33 அடி) இக்கிராமம் அமைந்துள்ளது.
# நாகயலங்கா

## மக்கள் தொகையியல்

2011 ஆம் ஆண்டு மேற்கொள்ளப்பட்ட மக்கள் தொகை கணக்கெடுப்பின்படி, நாகயலங்கா கிராமத்தில் 9,321 மக்கள் இருந்தனர். இம்மொத்த மக்கள் தொகையில் 4,851 ஆண்களும் 4,470 பெண்களும் இருந்தனர். பாலின விகிதம் 1000 ஆண்களுக்கு 922 பெண்கள் ஆகவும் 744 குழந்தைகள் 0–6 வயதுக்குட்பட்டவர்களும் இருந்தனர். இதில் 431 சிறுவர்கள் மற்றும் 313 பெண்கள் ஆவர். இதன் விகிதம் 1000 பேருக்கு 726 ஆகும். கிராமத்தின் சராசரி கல்வியறிவு விகிதம் 83.56% ஆகும். கிராமத்து மக்கள் தொகையில் 7,167 பேர் கல்வியறிவு பெற்றிருந்தனர். இது மாநில சராசரியான 67.41% என்பதை விட கணிசமாக அதிகமாகும்.
# நாகயலங்கா

## பொருளாதாரம்

நாகயலங்கா கடற்கரைத் தொகுதியில் உள்ள எண்ணெய் கிணறு, கிருட்டிணா கோதாவரி படுகையின் மிகப்பெரிய எண்ணெய் வைப்புகளைக் கொண்டுள்ளது. இது தோராயமாக 480 மில்லியன் பீப்பாய்கள் (76 மில்லியன் கன மீட்டர்) எண்ணெய்க்கு சமமானதாகும்.  
ஆந்திரப் பிரதேச மாநில அரசு மற்றும் இந்திய நிதி அமைச்சகத்தின் ஒத்துழைப்புடன், நாகயலங்காவில் ஏவுகணை ஏவுதளத்தை பாதுகாப்பு ஆராய்ச்சி மற்றும் மேம்பாட்டு அமைப்பு அதிகாரப்பூர்வமாக அறிவித்தது. இதை நிறுவுவதற்கான மற்ற அனைத்து நடைமுறைகளும் 2018 ஆம் ஆண்டு சூன் மாதம் அன்று அங்கீகரிக்கப்பட்டன.
# கலோடசு சின்யிக்

**கலோடசு சினியிக்** (*Calotes sinyik*) **சின்யிக் டிராகன் பல்லி** அல்லது **சுபன்சிரி டிராகன் பல்லி** என்பது இந்தியாவின் அருணாச்சல பிரதேசத்தில் காணப்படும் ஒரு வகை பல்லி சிற்றினம் ஆகும். இது மேல் சுபன்சிரி மாவட்டத்தில் சுபன்சிரி ஆற்று நீரைப் பயன்படுத்தி பயிரிடப்படும் இடங்களில் கண்டறியப்பட்டது. முதிர்ச்சியடைந்தவுடன் இந்த ஓணான், நிறத்தை மாற்றும் திறன் கொண்டது என்று கூறப்படுகிறது. இது சுமார் நீளம் வரை வளரக்கூடியது.
# கலோடசு சின்யிக்

## விளக்கம்

இந்தப் பல்லி நீண்ட, அகன்ற தலையைக் கொண்டதாகவும், குறுகிய மூக்குடன் பெரிய கண்களைக் கொண்டதாகவும் இருக்கும். கைகால்கள் நீளமாகவும், மெல்லிய விரல்கள் வலுவுடன் சற்று வளைந்த நகத்த்துடன் காணப்படும்.
# கலோடசு சின்யிக்

## சொற்பிறப்பியல்

தாகின் மொழியில் சுபன்சிரி ஆற்றின் உள்ளூர் பெயர் இதன் சிற்றினப் பெயராகக் குறிப்பிடப்படுகிறது. இது ஒரு பெயர்ச்சொல்லாகப் பயன்படுத்தப்படுகிறது. தாகின்கள் அருணாச்சலப் பிரதேசத்தின் முக்கிய பழங்குடியினர் ஆவர். இவர்கள் முக்கியமாக மேல் சுபன்சிரி மாவட்டத்தில் வசிக்கின்றனர். பரிந்துரைக்கப்பட்ட பொதுவான பெயர் சின்யிக் அல்லது சுபன்சிரி திராகன் பல்லி ஆகும். இவை பொதுவாக தாகினில்/சோபின் என்று குறிப்பிடப்படுகின்றன.
# பௌராணிகர்

என்ற சூத பௌராணிகர் மகாபாரத இதிகாசத்தை, நைமிசாரண்யத்தில் வாழும் சௌனகர் போன்ற ரிஷிகளுக்கு எடுத்துரைத்தல்]]  
**பௌராணிகர்** (சமசுகிருதம்:*पौराणिक*) பண்டைய இந்தியாவில் மகாபாரதம், இராமாயணம் போன்ற இதிகாசங்களையும், புராணங்களையும் மன்னர்களிடத்திலும், ரிஷிகளிடத்திலும் எடுத்துக் கூறும் பணி செய்பவர் ஆவார். சூதர் குலத்தினரான பௌராணிகர்களை சுருக்கமாக *சௌதி* என்று அழைப்பர். சூதர்கள் சத்திரியர் தந்தைக்கும், பிராமணத் தாய்க்கும் பிறந்தவர்கள். பண்டைய பௌராணிகர்களில் புகழ்பெற்றவர்கள் ரோமஹர்சணர் மற்றும் அவரது மகன் உக்கிரசிரவஸ் ஆவார்.
# பௌராணிகர்

## மகாபாரத்தில் பௌராணிகள்

வேதவியாசர் இயற்றிய மகாபாரதம் இதிகாசத்தை, ஜனமேஜயன் நடத்திய பாம்பு வேள்வியின் போது, வியாசரின் சீடரான வைசம்பாயனர் எடுத்துக் கூறும் போது, அங்கிருந்த சூதர் குல திலகம் உக்கிரசிரவஸ் என்ற சௌதி மகாபாரதக் கதையைக் கேட்டார்.  
பின் குருச்சேத்திரம் போன்ற பல புனித இடங்களைச் சுற்றி, நைமிசாரண்யம்
நைமிசாரண்யத்திற்கு வந்தார் சௌதி என்ற உக்கிரசிரவஸ். நைமிசாராண்யம் காட்டில் குலபதி சௌனகர் மகரிஷி தலைமையில் கூடியிருந்த நூற்றுக்கணக்கான ரிஷிகளுக்கு மகாபாரத இதிகாசத்தை உக்கிரசிரவஸ் என்ற சௌதி எடுத்துக் கூறினார்.
# பௌராணிகர்

## உபந்நியாசகர்

தற்காலததில் இதிகாச, புராணங்கள் மற்றும் இந்து சமய சாத்திரங்களை பொதுமக்களிடத்தில் விளக்கி கூறுபவர்களை உபந்நியாசகர்கள் என அழைக்கின்றனர்.
# இராமர் திருமுடிச்சூட்டு விழா

**ஸ்ரீராம பட்டாபிஷேகம்** (*Sri Rama Pattabhishekam*), இராமாயண காவியத்தின் யுத்த காண்டம் முடிவில் இலங்கை வேந்தன் இராவணனை அழித்து, சீதையை மீட்ட, இராமன் வீடணனுக்கு இலங்கை வேந்தனாக முடிசூட்டியபின், வீடணன் மற்றும் சுக்ரீவன், அனுமன், அங்கதன் உள்ளிட்ட வானரங்களுடன் புஷ்பக விமானத்தில் ஏறி அயோத்தி நகரத்திற்கு திரும்பினார். வானரங்கள், சீதை மற்றும் பரதன், இலட்சுமணன், சத்துருக்கனன் உள்ளிட்ட சகோதரர்கள் புடைசூழ கோசல நாட்டின் அரசனாக வசிட்டரால் முடிசூடப்பட்டார். அன்றிலிருந்து இராமராச்சியம் தொடங்கி பத்தாயிரம் ஆண்டுகள் இராமர் நன்னெறிகளுடன் அயோத்தியை ஆண்டார்.
# இராமர் திருமுடிச்சூட்டு விழா

## வரலாறு

பரதனின் வேண்டுகோளுக்கு இணங்க, 14 ஆண்டு கால வனவாசத்தை முடித்த இராமனை சீதை, இலக்குவணை வீடணன், வானரங்கள் மற்றும் பரதன், சத்துருக்கணன் புடைசூழ அயோத்தி நகரத்திற்கு தேர் மீது ஊர்வலமாக இசைக்கருவிகள் முழங்க அழைத்துச் செல்லப்படுகிறார். இராமன் ஊர்வலமாகச் செல்லும் போது பரதன் தேர்க் குதிரைகளின் கடிவாளங்களைப் பிடித்துக் கொண்டான். சத்ருக்னன் இராமனின் தலைக்கு மேல் குடையைப் பிடித்தான். இலக்குமணன் சாமரம் வீசிக் கொண்டிருந்தான். வீடணன் மற்றொரு வெண்சாமரத்தைப் பிடித்திருந்தான். அப்போது, ரிஷிகளும், தேவர்களும், மருத்கணங்களும் ஆகாசத்தில் இருந்து ராமனைப் புகழ்ந்து இனிமையான குரலில் வாழ்த்தினர்.  
சுக்ரீவனின் ஆணைக்கிணங்க வானரங்கள் கங்கை உள்ளிட்ட புனித ஆறுகளின் நீரைக் கொண்டுவருகிறார்கள். அயோத்தி குடிமக்கள் இராமரை வரவேற்க வீட்டின் முன் பூக்களால் தோரணம் கட்டி அலங்காரங்கள் செய்துள்ளனர்.  
வசிட்டர், வாமதேவர், ஜாபாலி, கௌதமர் மற்றும் பிற பிராமணர்கள் பூசாரிகளாக இராமரை புனித நீரால் அபிசேகம் செய்தனர். மேலும் அனைத்து வகையான மூலிகைச் சாறுகள் இராமர் மீது தெளிக்கப்பட்டது. முடிசூட்டு விழாவை நடத்தும் வசிஷ்டர் மற்றும் பிற ரிஷிகள், சீதையுடன் கூடிய இராமனை இரத்னமயமான பீடத்தில் அமரச் செய்து, இராமருக்கு கிரீடத்தை சூட்டினர். அவ்வமயம் இராமருக்கு சத்துருக்கனன் வெண்குடையைப் பிடித்தான். சுக்ரீவன் வெண்சாமரத்தையும், விபீஷணன் மற்றொரு வெண்சாமரத்தையும் வீசினர். அனுமன் இராமரின் பாதுகைகளை பணிந்து அமர்ந்தான். இந்திரன் உள்ளிட்ட தேவர்கள் இராமருக்கு விலைமதிக்க இயலாத பரிசுகள் வழங்கினர். தேவர்களும், கந்தர்வர்களும் இசையுடன் பாடினர். அரம்பையர்கள் நர்த்தனம் புரிந்தனர்.  
முடிசூட்டு விழா முடிந்த பின்னர் இராமர் ரிஷிகள், வீடணன், சுக்ரீவன், அங்கதன், ஜாம்பவான், நீலன் மற்றும் நளனுக்குப் பரிசுகளை வழங்கினார். இராமர் சீதைக்கு ஒரு முத்து மாலையை பரிசாக அளிக்கிறார். சீதை அந்த மாலையை அனுமனுக்கு பரிசாக வழங்கினார். இராமர் பட்டாபிசேகம் விழா முடிந்த பின்னர் வீடணன் மற்றும் வானரங்கள் இராமரிடமிருந்து விடை பெற்று இலங்கை மற்றும் கிட்கிந்தைக்கு திரும்பினர்.
# இராமர் திருமுடிச்சூட்டு விழா

## கம்ப இராமாயணத்தில்

மாணிக்கப் பலகை தைத்து வயிரத் திண் கால்கள் சேர்த்தி
ஆணிப்பொன் சுற்றி முற்றி அழகுறச் சமைத்த பீடம்
ஏண் உற்ற பளிக்கு மாடத்து இட்டனர் அதனின்மீது
பூண் உற்ற திரள் தோள் வீரன் திருவொடும் பொலிந்தான் மன்னோ {10321}
மங்கல கீதம் பாட மறை ஒலி முழங்க வல் வாய்ச்
சங்கு இனம் குமுற பாண்டில் தண்ணுமை ஒலிப்ப தா இல்
பொங்கு பல்லியங்கள் ஆர்ப்ப பூ மழை பொழிய விண்ணோர்
எங்கள் நாயகனை வெவ்வேறு எதிர்ந்து அபிடேகம் செய்தார்
- கம்பராமாயணம் 10321. 10322ம் பாடல்கள், யுத்த காண்டம், திருமுடி சூட்டு படலம்.  
பொருள்: மாணிக்கத்தால் செய்த பலகையைப் பொருத்தி, வைரத்தின் கால்களைச் சேர்த்து, உயர்ந்த பொன்னால் சுற்றும் முற்றும் முழுமையாக்கி அழகுடன் செய்யப்பட்ட பீடத்தை, பெருமையுடைய பளிங்கு மாடத்தில் இட்டனர். அதன் மீது அணிகலன்களை அணிந்த திரண்ட தோள்களைக் கொண்ட ராமன், சீதையுடன் அழகுற வீற்றிருந்தான். மங்கலப் பாடல்கள் பாடப்பட, வேதவொலி முழங்க, பெரிய வாயைக் கொண்ட சங்குகள் குமுற, தாளமும், மத்தளமும் ஓசை எழுப்ப, குற்றமில்லா பல்வகை இசைக்கருவிகள் மேலெழுந்து ஆரவாரிக்க, பூ மழை பொழிய, விண்ணோர் இராமனைத் தனித்தனியாக சென்று நீராட்டிவிட்டனர்.
# இராமர் திருமுடிச்சூட்டு விழா

## இதனையும் காண்க

- யுத்த காண்டம்
# தீவு நடைமேடை

, சிலாங்கூர், குவாசா டாமன்சாரா எம்ஆர்டி நிலையத்தில் நடைமேடைத் திரைக் கதவுகளைக் கொண்ட தீவு நடைமேடை]]  
கிள்ப்காம் நிலத்தடி நிலையம்]]  
**தீவு நடைமேடை** அல்லது **மத்திய நடைமேடை** (மத்திய தளம்); (ஆங்கிலம்: *Island Platform*; அல்லது *Center Platform*) என்பது ஒரு தொடருந்து நிலையம் அல்லது ஓர் இடை வழி பரிமாற்றத்தின் *(Transitway Interchange)* இரண்டு தண்டவாளங்களுக்கு இடையில் ஓர் ஒற்றை நடைமேடை அமைக்கப்பட்ட நிலைய அமைப்பைக் குறிப்பிடுவதாகும். சில கட்டங்களில், இரட்டை இருப்புப்பாதைகளைக் கொண்ட நிலையங்களுக்கு இடையில் இந்த வகையான தீவு மேடைகள் பயன்படுத்தப்படுகின்றன. ஏனெனில் தீவு நடைமேடைகளைக் குறைந்த செலவில் அமைக்கலாம்; மற்றும் குறைந்த பரப்பளவு கொண்ட இடத்திலும் அமைப்பதற்குப் பொருத்தமாகவும் அமைகின்றன.  
பெரிய தொடருந்து நிலையங்களிலும் தீவு நடைமேடை அமைப்பு மிகப் பயனுள்ளதாக அமைகிறது. இருப்புப்பாதைகளின் இருபுறமும் பக்க நடைமேடைகளுக்கு பதிலாக; ஒரே திசையில் பயணிக்கும் தொடருந்துகளை ஒரே நடைமேடையின் எதிர் பக்கங்களிலிருந்து அணுகுவதற்கு இந்த அமைப்பு மிகப் பயனுள்ளதாக அமைகிறது. இது இரண்டு தடங்களுக்கும் இடையிலான பரிமாற்றங்களை எளிதாக்குகிறது மற்றும் துரிதப்படுத்துகிறது.
# தீவு நடைமேடை

## பயன்பாடு

பல நடைமேடைகளைக் கொண்ட எந்த நிலையத்திற்கும் இத்தகைய தீவு நடைமேடைகள் அவசியம் என கருதப்படுகிறது. இரண்டு பக்கங்களிலும் இரண்டு நடைமேடைகளைக் கொண்ட இரண்டு சிறிய நிலையங்களை அமைப்பதற்குப் பதிலாக ஒரே ஓர் ஒற்றை தீவு நடைமேடை அமைப்பதால் பெரும் அளவில் நன்மைகள் ஏற்படுகின்றன என அறியப்படுகிறது.  
தீவு நடைமேடைகளை அமைப்பதால் கடைகள், கழிப்பறைகள் மற்றும் காத்திருப்பு அறைகள் போன்ற வசதிகளை ஒரு பக்கத்தில் மட்டும் அல்லாமல்; இரு இருப்புப் பாதைகளுக்கும் இடையில் பகிர்ந்து கொள்ளும் வசதியும் ஏற்படுகிறது. மாற்றுத்திறனாளிப் பயணிகள்; இருப்புப் பாதைகளுக்கு இடையிலான தங்களின் பயணத்தை மாற்றிக் கொள்வதையும் ஒரு தீவு நடைமேடை எளிதாக்குகிறது.
# தீவு நடைமேடை

## சிறப்புக் கூறுகள்

இருப்புப் பாதைகள் நுழைவாயில் மட்டத்திற்கு மேலே அல்லது கீழே இருந்தால், நிலையத்திற்கு ஒரே ஒரு படிக்கட்டு மற்றும் ஒரு மின்தூக்கி அல்லது சாய்வுதளம் மட்டுமே தேவைப்படும். இது தளங்களுக்கு எளிதான அணுகலை அனுமதிக்கிறது.  
ஒரு தீவு நடைமேடை பயணிகளின் எண்ணிக்கையைச் சமாளிக்க போதுமான அகலமாக இல்லாவிட்டால், கூட்ட நெரிசல்களில் ஆபத்தை விளைவிக்கலம். சில வேளைகளில் பயணிகள் இருப்புப் பாதையில் தள்ளப் படலாம். அந்த வகையில், அவ்வாறான நேரங்களில் ஆபத்துகளைக் குறைக்க, அதிக அளவிலான பயணிகள் நிலையத்திற்குள் நுழைவது குறைக்கப்படலாம்.
# கலோடசு மரியா

**காசி மலை வனப் பல்லி** என்றும் **அசாம் தோட்டப் பல்லி** என்றும் அழைக்கப்படும் **கலோடசு மரியா**, அகாமிடே குடும்பத்தின் திராகோனினே துணைக்குடும்பத்தில் உள்ள ஒரு பல்லி சிற்றினமாகும். இந்த சிற்றினம் தெற்காசியாவினைத் தாயகமாகக் கொண்டது.
# கலோடசு மரியா

## புவியியல் வரம்பு

*க. மரியா* வடகிழக்கு இந்தியாவிலும் (காசிமலை-அசாம், மேகாலயா, மிசோரம்) பூட்டானிலும் காணப்படுகிறது. இது வடகிழக்கு வங்காளதேசத்திலும் காணப்படுகிறது.
# கலோடசு மரியா

## சொற்பிறப்பியல்

*மரியா* என்ற சிற்றினப் பெயர், இந்த சிற்றினத்தை விவரித்த ஜான் எட்வர்டு கிரேயின் மனைவியும் இங்கிலாந்து சிப்பியோட்டியல் நிபுணருமான மரியா எம்மா கிரே நினைவாக இடப்பட்டது.
# கலோடசு மரியா

## உருவவியல்

*கலோடசு மரியா*வின் உடல் குறுகிக் காணப்படும். ஆனால் வால் கிட்டத்தட்ட வட்டமாகவும், மெல்லியதாகவும், கீல் செதில்களால் மூடப்பட்டதாகவும் உள்ளது. தலை பெரியது. ஆண் மற்றும் பெண் இருவருக்கும் மிதமான வளர்ச்சியடைந்த நுச்சல், முதுகெலும்பு முகடுகள் உள்ளன. முதுகெலும்பு சிவப்பு கோடுகள், புள்ளிகளுடன் பச்சை நிறத்தில் உள்ளது. ஆண் இனப்பெருக்க காலத்தில் தலையில் ஒரு பிரகாசமான சிவப்பு நிறத்தை உருவாக்குகிறது. *க. மரியா* வின் மூக்கு எச்சவாய் நீளம் 12 செமீயும் வாலின் நீளம் 37 செமீ ஆக இருக்கும்.
# கலோடசு மரியா

## வட்டாரப் பெயர்கள்

- தமிழ்: காசி மலை வனப் பல்லி, அசாம் தோட்டப் பல்லி
- பெங்காலி: காசி ரட்சோசா, காசியா கிரிஜிடி (Khasia girigiti-খাসি রক্তচোষা, খাসিয়া গিরিগিটি)
# கலோடசு மரியா

## நடத்தை

*கலோடசு மரியா* மரங்களில் வாழும் பகலாடி விலங்கு ஆகும்.
# கலோடசு மரியா

## வாழிவிடம்

*கலோடசு மரியா* பொதுவாக நீரோடைகளுக்கு அருகில் உள்ள காடுகளில், கடல் மட்டத்திலிருந்து 122-1,500 மீ உயரத்தில் காணப்படுகிறது.
# கலோடசு மரியா

## உணவு

*கலோடசு மரியா* முக்கியமாக பூச்சிகளை உண்ணும். அதாவது, பூச்சிகளை உணவாகக் கொள்கிறது.
# கலோடசு மரியா

## இனப்பெருக்கம்

*கலோடசு மரியா* முட்டையிட்டு இனப்பெருக்கம் செய்யக்கூடியது. மற்ற பல்லிகளைப் போலவே, இது பலதாரமண மற்றும் வெளிப்படையான, ஆண் மற்றும் பெண் இருவரும் பல கூட்டாளர்களுடன் இணையும்.
# கலோடசு மரியா

## பாதுகாப்பு

ஒப்பீட்டளவில் சிறிய வரம்பில் காணப்பட்டாலும் *கலோடசு மரியா* "தீவாய்ப்புக் கவலை குறைந்த இனமாக" மதிப்பிடப்பட்டுள்ளது. இது பெரிய அச்சுறுத்தல்களை எதிர்கொள்ளவில்லை. நன்கு பாதுகாக்கப்பட்ட பகுதிகளில் உள்ளது (பூட்டானில் உள்ள அரச மானசு தேசிய பூங்கா மற்றும் அருகிலுள்ள மானசு தேசிய பூங்காவில், அசாம் லெங்டெங் வனவிலங்கு சரணாலயம், மிசோராம்). இது ஒரு அரிய வகை இனம்.
# இரா. முத்துப்பாண்டி

**இரா. முத்துப்பாண்டி** (பிறப்பு: 10 மே 1974) தமிழ்நாடு புதுக்கோட்டை மாவட்டத்தைச் சேர்ந்த தமிழாசிரியர், பேராசிரியர், கவிஞர் மற்றும் எழுத்தாளர் ஆவார். இவர் இலக்கியம், கல்வி மற்றும் தமிழ் மொழி வளர்ச்சிக்காகப் பங்களிப்பு செய்து வருகிறார்.
# இரா. முத்துப்பாண்டி

## ஆரம்ப வாழ்க்கை மற்றும் கல்வி

முனைவர் இரா. முத்துப்பாண்டி புதுக்கோட்டை மாவட்டம், அறந்தாங்கி வட்டம், பெருங்காடு கிராமத்தில் சுப. இராமசாமி மற்றும் அஞ்சலையம்மாள் இணையருக்கு 10.05.1974 அன்று பிறந்தார்.
இளம் வயதிலேயே தமிழ் மொழி மற்றும் இலக்கியத்தின் மீது மிகுந்த ஆர்வம் கொண்டவர். நூலகப் பயணங்களில் ஈடுபட்டு அறிவைப் பெருக்கிக் கொண்டவர். ஒன்று முதல் எட்டாம் வகுப்பு வரை பெருங்காடு அரசு நடுநிலைப் பள்ளியிலும், ஒன்பதாம் வகுப்பு முதல் பன்னிரண்டாம் வகுப்பு வரை அறந்தாங்கி அரசு ஆண்கள் மேல்நிலைப் பள்ளியிலும் கல்வி பயின்றார். இளங்கலைப் பட்டத்தை காரைக்குடி அழகப்பா அரசு கலைக் கல்லூரியிலும், முதுகலைப் பட்டங்களை அழகப்பா பல்கலைக்கழகத்திலும் பெற்றுள்ளார். தமிழவேள் உமாமகேசுவரனார் கரந்தைக் கலைக் கல்லூரியில் சங்க இலக்கியத்தில் ஆய்வு செய்து முனைவர் பட்டம் பெற்றுள்ளார்.
# இரா. முத்துப்பாண்டி

## பணி

தனியார் கல்லூரியில் ஆறு ஆண்டுகள் பேராசிரியராகவும், தனியார் கல்வியியல் கல்லூரியில் ஒரு ஆண்டுக்கு முதல்வராகவும் பணியாற்றியுள்ளார். 2012ஆம் ஆண்டு ஆசிரியர் தகுதித் தேர்வில் தேர்ச்சி பெற்று தமிழ் பட்டதாரி ஆசிரியராகப் பணியேற்றார். 2021ஆம் ஆண்டு முதல் பதவி உயர்வின் மூலம் முதுகலைப் பொருளியல் ஆசிரியராகப் பணியாற்றி வருகிறார்.
# இரா. முத்துப்பாண்டி

## இலக்கியப் பங்களிப்பு

பல்வேறு பத்திரிகைகளில் கவிதைகள், சிறுகதைகள், கட்டுரைகள் எழுதியுள்ளார். அவரது முக்கிய நூல்கள்:
- *பட்டுக்கோட்டை கல்யாணசுந்தரம் காதல் பாடல்கள் ஓர் ஆய்வு*
- *கலித்தொகையில் உரையாடல்கள்*
- *அடடா* (ஹைக்கூ கவிதை நூல்)
- *என் மொழிகள்* (பொன்மொழி நூல்)  
*அடடா* ஐக்கூ நூலை சென்னை ஜீவா பதிப்பகம் வெளியிட்டுள்ளது. இந்நூலில் 572 ஹைக்கூ கவிதைகள் இடம் பெற்றுள்ளன. இந்நூலை இந்திய கம்யூனிஸ்ட் கட்சியின் மூத்த தலைவர், விடுதலைப் போராட்ட வீரர் தோழர் இரா. நல்லகண்ணு அவர்கள் வெளியிட்டார். தமிழில் முதன்முதலாக ஹைக்கூ நூல் வெளியிட்ட ஓவியக் கவிஞர் அமுதபாரதி வாழ்த்துரை வழங்கினார்.
# இரா. முத்துப்பாண்டி

## விருதுகள்

- தமிழ்ச் செம்மொழி ஆளுமை
- ஆசிரியர் சிகரம்
- கல்விச் சிற்பி
- மகாத்மா காந்தி அப்துல்கலாம் விருது
- தங்க மகன்
- வைரக்கவி
- டாக்டர் இராதாகிருஷ்ணன் விருது
# பலௌதி சட்டமன்றத் தொகுதி

**பலௌதி சட்டமன்றத் தொகுதி** *(Phalodi Assembly constituency)* என்பது இந்தியாவின் இராசத்தான் மாநில சட்டமன்றத்தில் உள்ள 200 சட்டமன்றத் தொகுதிகளில் ஒன்றாகும். இத்தொகுதியானது ஜோத்பூர் மாவட்டத்தில் அமைந்துள்ளது. பலௌதி, ஜோத்பூர் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
# பலௌதி சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 1977 | பாலகிருசுண் | ஜனதா கட்சி |  |
| 1980 | பூனம் சந்த் பிசுனோய் | இந்திய தேசிய காங்கிரசு (இ) |  |
| 1985 | மோகன் லால் | சுயேச்சை |  |
| 1990 | புனம் சந்த் பிசுனோய் | rowspan=2 | இந்திய தேசிய காங்கிரசு</br> |
| 1993 | பூனம் சந்த் |  |  |
| 1998 | இராம் நாராயண் விசுணோய் | rowspan=2 | பாரதிய ஜனதா கட்சி</br> |
| 2003 |  |  |  |
| 2008 | ஓம் சோசி | இந்திய தேசிய காங்கிரசு</br> |  |
| 2013 | பப்பா ராம் பிசுனாய் | rowspan=3 | பாரதிய ஜனதா கட்சி</br> |
| 2018 |  |  |  |
| 2023 | } |  |  |
# சந்தன் சவுகான்

**சந்தன் சவுகான்** (*Chandan Chauhan*) உத்தரப் பிரதேசத்தைச் சேர்ந்த ஒரு இந்திய அரசியல்வாதி ஆவார். இவர் தற்போது பிஜ்னோர் மக்களவைத் தொகுதியிலிருந்து இந்திய நாடாளுமன்றத்தின் மக்களவை உறுப்பினராக உள்ளார். இவர் மீராப்பூரில் இருந்து இராச்டிரிய லோக் தளத்தை பிரதிநிதித்துவப்படுத்தும் 18ஆவது உத்தரபிரதேச சட்டசபையில் உறுப்பினராக இருந்தார். இவர் ஆர். எல். டி அரசியல்வாதி சஞ்சய் சிங் சவுகானின் மகனும், சவுத்ரி நாராயண் சிங்கின் பேரனும் ஆவார்.  
குர்ஜார் சமூகத்தைச் சேர்ந்த சந்தன் சவுகான், முசாபர்நகரில் உள்ள மீராப்பூரில் முதல் முறையாக சட்டமன்ற உறுப்பினராக ஆனார். இவர் சமாஜ்வாதி கட்சியில் உறுப்பினராக இருந்தார். ஆனால் கூட்டணி ஒப்பந்தத்தின்படி ஆர். எல். டி சின்னத்தில் போட்டியிட்டார். இவர் 2022ஆம் ஆண்டில் பாஜகவின் பிரசாந்த் சவுத்ரியை 27,380 வாக்குகள் வித்தியாசத்தில் தோற்கடித்தார். சவுகானின் குடும்ப அரசியல் பரம்பரை காரணமாக வலுவான செல்வாக்குடன் இருந்தார். இவரது தாத்தா சவுத்ரி நாராயண் சிங் உத்தரப் பிரதேசத்தின் முதல் துணை முதல்வராகவும், இவரது தந்தை சஞ்சய் சிங் சவுகான் 15ஆவது மக்களவையில் பிஜ்னோரை பிரதிநிதித்துவப்படுத்தினார்.
# இராஜ்குமார் சாங்வான்

**இராஜ்குமார் சாங்வான்** (*Rajkumar Sangwan*; பிறப்பு மார்ச் 5,1960) என்பவர் இந்திய அரசியல்வாதியும் இந்திய நாடாளுமன்ற உறுப்பினரும் ஆவார். இவர் 2024 முதல் பாகுபத் மக்களவைத் தொகுதியிலிருந்து நாடாளுமன்றத்தின் கீழ் சபையான மக்களவை உறுப்பினராக உள்ளார். இவர் இராஷ்டிரிய லோக் தளம் கட்சியினைச் சேர்ந்தவர்.
# இராஜ்குமார் சாங்வான்

## இளமை

சாங்வான் 5 மார்ச் 1960 அன்று உத்தரப் பிரதேசத்தின் மீரட்டில் உள்ள உப்லெகெரா கிராமத்தில் சகாப் சிங் மற்றும் கிரிராஜோ தேவிக்கு மகனாக இந்து ஜாட் குடும்பத்தில் பிறந்தார். மீரட்டில் உள்ள சவுத்ரி சரண் சிங் பல்கலைக்கழகத்தில் முதுகலை, முனைவர் பட்டங்களை கலைத்துறையில் பெற்றுள்ளார்.
# இராஜ்குமார் சாங்வான்

## அரசியல் வாழ்க்கை

பிரபல அரசியல் பிரமுகரும், இந்தியாவின் முன்னாள் பிரதமருமான சரண் சிங் உத்வேகத்துடன் மாணவர் பருவத்தில் தனது அரசியல் பயணத்தை தொடங்கினார், சாங்வான். இராஷ்டிரிய லோக் தளம் தேசிய செயலாளராகவும் மேற்கு உத்தரப் பிரதேச இளைஞர் பிரிவின் தலைவராகவும் சார்க்கண்டு, பீகார் மாநிலத் தேர்தல்களுக்கான பொறுப்பாளராகவும் பணியாற்றியுள்ளார்.
# திட்டகுடி, தஞ்சாவூர்

**திட்டக்குடி** (*Thittakkudi*) என்பது இந்தியாவில் தமிழ்நாடு மாநிலத்தில் தஞ்சாவூர் மாவட்டத்தில் பட்டுக்கோட்டை நகருக்கு அருகில் அமைந்துள்ள ஒரு கிராமமாகும். இந்த கிராமம் பட்டுக்கோட்டை-கும்பகோணம் நெடுஞ்சாலையில் பட்டுக்கோட்டைக்கு வடக்கே 6 கி. மீ. தொலைவிலும், மாநிலத் தலைநகரான சென்னைக்கு தெற்கே 350 கி. மீ. தொலைவிலும் அமைந்துள்ளது.
# திட்டகுடி, தஞ்சாவூர்

## மக்கள்தொகை

திட்டக்குடி கிராமத்தில் மொத்தம் 184 குடும்பங்கள் வசிக்கின்றன. 2011 மக்கள்தொகை கணக்கெடுப்பின்படி திட்டக்குடி கிராமத்தின் மக்கள் தொகை 737ஆக இருந்தது. இதில் 376 பேர் ஆண்கள் 361 பேர் பெண்கள். திட்டக்குடி கிராமத்தில் 0-6 வயதுடைய குழந்தைகளின் எண்ணிக்கை 46 ஆகும். இது கிராமத்தின் மொத்த மக்கள்தொகையில் 6.24% ஆகும். திட்டக்குடி கிராமத்தின் சராசரி பாலின விகிதம் 960. இது தமிழ்நாட்டின் மாநில சராசரியான 996ஐ விடக் குறைவு. மக்கள்தொகை கணக்கெடுப்பின்படி திட்டக்குடியின் குழந்தை பாலின விகிதம் 1190 ஆகும், இது தமிழ்நாட்டின் சராசரியான 943ஐ விட அதிகம். திட்டக்குடி கிராமம் தமிழ்நாட்டை விட கல்வியறிவு விகிதம் அதிகம். 2011ஆம் ஆண்டில், திட்டக்குடி கிராமத்தின் கல்வியறிவு விகிதம் 86.54%ஆக இருந்தது. இது தமிழ்நாட்டின் 80.09%ஆக இருந்தது. திட்டக்குடியில் ஆண்களின் கல்வியறிவு 93.24% ஆகவும், பெண்களின் கல்வியறிவு 79.46% ஆகவும் உள்ளது.
# பிள்ளையார்பட்டி, தஞ்சாவூர்

**பிள்ளையார்பட்டி** (*Pillaiyarpatti*) என்பது இந்திய மாநிலமான தமிழ்நாட்டின் தஞ்சாவூர் மாவட்டத்தில் தஞ்சாவூர் வட்டத்தில் உள்ள ஒரு கிராமமாகும்.
# பிள்ளையார்பட்டி, தஞ்சாவூர்

## மக்கள்தொகை

2011 மக்கள் தொகை கணக்கெடுப்பின்படி, பிள்ளையார்பட்டியின் மக்கள்தொகை 4,856 ஆகும், இதில் 2,299 பேர் ஆண்கள்; 2,557 பேர் பெண்கள் என இருந்தனர். பாலின விகிதம் 892 ஆகவும், கல்வியறிவு விகிதம் 83.57% ஆகவும் இருந்தது.
# இணைய வடிகட்டி

**இணைய வடிகட்டி** *( Internet Filter )* என்பது இணையப் பயனரால் அணுகக்கூடிய உள்ளடக்கத்தைக் கட்டுப்படுத்தும் அல்லது வரையறுக்கும் ஒரு மென்பொருள் அல்லது அமைப்பு ஆகும். இது ஒரு வகையான இணையத் தணிக்கை முறையாகும். குறிப்பாக வலைத்தளங்கள் மின்னஞ்சல்கள் போன்ற வழிகள் மூலம் இணையத்தில் விநியோகிக்கப்படும் தகவல்களைக் கட்டுப்படுத்த இது பயன்படுகிறது. இத்தகைய கட்டுப்பாடுகளை ஒரு அரசாங்கம் நாடு முழுவதும் விதிக்கலாம், அல்லது இணையச் சேவை வழங்குநர் தன் வாடிக்கையாளர்களுக்கு விதிக்கலாம். வேலை அளிப்பவர் தன் பணியாளர்களுக்கு, பள்ளி தன் மாணவர்களுக்கு அல்லது பெற்றோர் தன் குழந்தைகளுக்காக கணினியில் அமைக்கலாம்.  
இணைய வடிகட்டிகள் பல வகைகளில் காணப்படுகின்றன. உதாரணமாக, இணைய உலாவியில் நிறுவப்படும் நீட்டிப்புகள் (Browser Extensions), மின்னஞ்சல் வடிகட்டிகள், தனிப்பட்ட கணினியில் நிறுவப்படும் மென்பொருட்கள், இணைய சேவையகங்களில் அமைக்கப்படும் பாதுகாப்பு முறைகள் போன்றவை. சில வடிகட்டிகள் நேரத்தை கட்டுப்படுத்தும் வசதியையும் கொண்டுள்ளன. இது குழந்தைகள் இணையத்தை பயன்படுத்தும் நேரத்தை கட்டுப்படுத்த உதவுகிறது. நிறுவனங்கள் தங்கள் பணியாளர்கள் பணிநேரத்தில் தேவையற்ற தளங்களை அணுகாமல் இருக்க இதைப் பயன்படுத்துகின்றன.  
சில நாடுகளில் அரசு மட்டுமே இணைய வடிகட்டிகளை கட்டாயமாக பயன்படுத்துகிறது. இணைய வடிகட்டிகள் சில நேரங்களில் தேவையற்ற தகவல்களை தவறாக தடுக்கும். இதை 'அதிக தடுப்பு' என அழைக்கப்படுகிறது. சில நேரங்களில் தேவையான தகவல்களும் தவறாக தடுப்படுகின்றன. இதனால் பயனர்கள் அந்த வடிகட்டிகளை மீற முயற்சிக்கிறார்கள். சில வடிகட்டிகள் மாறுபட்ட மதம், அரசியல் மற்றும் சமூக கருத்துகளை தடுக்கும். இது கருத்து சுதந்திரத்திற்கு பாதிப்பை ஏற்படுத்தும். ஆபாசப் படங்கள், மத அல்லது அரசியல் ரீதியாக சர்ச்சைக்குரிய உள்ளடக்கங்கள் போன்றவற்றைத் தடுக்க பெரும்பாலும் இது பயன்படுத்தப்படுகிறது. அத்துடன் தீங்கிழைக்கும் மென்பொருட்கள் (Malware) கணினி நச்சுகள் (Viruses) போன்றவை ஊடுருவுவதைத் தடுக்கவும் பயன்படுகிறது.  
இந்தத் தடுப்பு அமைப்புகளை தொழில்நுட்ப அறிவுள்ள தனிநபர்களால் மாற்று வழிகள் மெய்நிகர் தனியார் பிணையம் (VPN, Proxy Servers) மூலம் தவிர்க்க முடியும் என்பதால் எந்த ஒரு தீர்வும் முழுமையான பாதுகாப்பை அளிப்பதில்லை. இணைய வடிகட்டிகள் பாதுகாப்பு, ஒழுக்கம் மற்றும் சமூக நலனுக்காக பயன்படும் ஒரு தொழில்நுட்பம். ஆனால் இது கருத்து சுதந்திரம், தகவல் அணுகல் மற்றும் தனிநபர் உரிமைகளுக்கு பாதிப்பை ஏற்படுத்தக்கூடும்.
# திருமலைசமுத்திரம், தஞ்சாவூர்

**திருமலைசமுத்திரம்** (*Thirumalaisamudram*) என்பது தமிழ்நாட்டின் தஞ்சாவூர் மாவட்டத்தில் தஞ்சாவூர் வட்டத்தில் உள்ள ஒரு கிராமமாகும். இது தஞ்சாவூருக்கு மேற்கே 17 கிலோமீட்டர் தொலைவிலும், வல்லத்திலிருந்து 5 கிலோமீட்டர் தொலைவிலும், திருச்சிராப்பள்ளி கிழக்கே 39 கிலோமீட்டர் தொலைவிலும், தேசிய நெடுஞ்சாலை 83 (இந்தியா)-ல் தஞ்சாவூர்-திருச்சிராப்பள்ளி நெடுஞ்சாலையில் அமைந்துள்ளது. இது அருகிலுள்ள கிராமமான வல்லம் புதுரசேதியை ஒட்டியுள்ளது.
# திருமலைசமுத்திரம், தஞ்சாவூர்

## முக்கியத்துவம்

சாஸ்திரப் பல்கலைக்கழகம் திருமலைசமுத்திரத்தில் அமைந்துள்ளதால் இக்கிராமம் முக்கியத்துவம் பெற்றுள்ளது. இந்த பல்கலைக்கழகம் கிராமத்தின் வடகிழக்குப் பகுதியின் பெரும்பகுதியை உள்ளடக்கியது.
# திருமலைசமுத்திரம், தஞ்சாவூர்

## புவியியல் மற்றும் காலநிலை

திருமலைசமுத்திரம் வழியே வெண்ணாறு ஆறு ஓடுகிறது. சென்னைக்கு தென்மேற்கே கி. மீ. (226 மைல்) தொலைவிலும், திருச்சிராப்பள்ளி கிழக்கே கி. மீ. (27.8 மைல்) தூரத்திலும், காவிரி வடிநிலப்பகுதியிலிருந்து கி. மீ தூரத்திலும் அமைந்துள்ளது. தஞ்சாவூர் நகரின் தெற்கே, வல்லம் மேட்டுநிலம் உள்ளது. இது ஒரு சிறிய பீடபூமி. இது மணற்கல் முகடுகளால் வழக்கமான இடைவெளியில் பிரிக்கப்பட்டுள்ளது. அருகிலுள்ள துறைமுகம் நாகப்பட்டினம் ஆகும், இது தஞ்சாவூருக்கு கிழக்கே கிமீ (64 மைல்) தொலைவில் உள்ளது. அருகிலுள்ள வானூர்தி நிலையம் திருச்சிராப்பள்ளியில் உள்ள பன்னாட்டு வானூர்தி நிலையமாகும். இந்த நகரம் சராசரி கடல் மட்டத்திலிருந்து மீ (200 ) உயரத்தில் உள்ளது.
# திருமலைசமுத்திரம், தஞ்சாவூர்

## மக்கள்தொகை

2011 மக்கள் தொகை கணக்கெடுப்பின்படி, திருமலைசமுத்திரத்தின் மக்கள் தொகை 6,783 ஆகும். இதில் 4020 பேர் ஆண்கள்; 2763 பேர் பெண்கள் ஆவர். பாலின விகிதம் 687 ஆகவும், கல்வியறிவு விகிதம் 94.88 ஆண்களுடன் 97.41 மற்றும் பெண்களுடன் 91.21 ஆகவும் இருந்தது.
# மகாசுந்தரி தேவி

**மகாசுந்தரி தேவி** (*Mahasundari Devi*) (15 ஏப்ரல் 1922-4 ஜூலை 2013) ஓர் இந்திய ஓவியர் ஆவார். இவர் மதுபானி ஓவியப் பாணியால் அறியப்படுகிறார். 1995 ஆம் ஆண்டில் மத்திய பிரதேச அரசு துளசி சம்மன் விருதை இவருக்கு வழங்கியது. 2011 ஆம் ஆண்டில் இந்திய அரசிடமிருந்து பத்மசிறீ விருதைப் பெற்றார்.
# மகாசுந்தரி தேவி

## வாழ்க்கை வரலாறு

தேவி "எழுத்தறிவு இல்லாதவர்". ஆனால் தனது அத்தையிடம் மதுபானி கலை வடிவத்தை கற்றுக்கொள்ளத் தொடங்கினார். தனது 18 வயதில் பள்ளி ஆசிரியர் கிருஷ்ண குமார் தாஸ் என்பவரை மணந்தார்.  
1961 ஆம் ஆண்டில், தேவி அந்த நேரத்தில் நடைமுறையில் இருந்த பர்தா முறையை விட்டு வெளியேறி ஒரு கலைஞராக தன்னை வெளிப்படுத்திக் கொண்டார். கைவினைப் பொருட்கள் மற்றும் கலைஞர்களின் வளர்ச்சி மற்றும் மேம்பாட்டிற்கு ஆதரவளித்த மிதிலா *அஸ்தசில்ப கலாகர் அத்யோக்கி சமிதி* என்ற அமைப்பை இவர் நிறுவினார். தேவி 4 ஜூலை 2013 அன்று ஒரு தனியார் மருத்துவமனையில் தனது 92 வயதில் இறந்தார்.
# மகாசுந்தரி தேவி

## அங்கீகாரம்

1976 ஆம் ஆண்டில் ஒரு மைதிலிப் பெண்களின் போராட்டங்களை விளக்கியதற்காக பாரதிய நிருத்யா கலா மந்திர் நிறுவனத்திடமிருந்து தனது முதல் பாராட்டைப் பெற்றார். 1982 ஆம் ஆண்டில் இந்தியக் குடியரசுத் தலைவர் நீலம் சஞ்சீவ ரெட்டியிடமிருந்து தேசிய விருதைப் பெற்றார். 1995 ஆம் ஆண்டில் மத்தியப் பிரதேச அரசால் துளசி சம்மன் விருதும், 2007 ஆம் ஆண்டில் சில்ப் குரு விருதும் இவருக்கு வழங்கப்பட்டது. கலைத் துறையில் இவரது பங்களிப்புகளுக்காக 2011 ஆம் ஆண்டில் இந்திய அரசிடமிருந்து பத்மஸ்ரீ விருதைப் பெற்றார். இவருக்கு இரண்டு மகள்கள் மற்றும் மூன்று மகன்கள் இருந்தனர்.
# தாசனூர்

**தாசனூர்** (*Dasanur*) என்பது இந்தியாவின் தென் மாநிலமான கர்நாடகாவின் தெற்கு பகுதியில் உள்ள ஒரு கிராமமாகும்.. இக்கிராமம் கர்நாடகாவின் பெல்லாரி மாவட்டத்தின், சிறுகுப்பா தாலுகாவில் அமைந்துள்ளது.
# தாசனூர்

## மக்கள் தொகை

2001 ஆம் ஆண்டு இந்திய மக்கள் தொகை கணக்கெடுப்பின்படி, தாசனூரின் மொத்த மக்கள் தொகை 6,176 ஆகும். ஆண்கள் எண்ணிக்கை 3,070, பெண்களின் எண்ணிக்கை 3,106 ஆகும்.  
=
# உலக நினைவுப் பதிவேடுத் திட்டம்

**யுனெஸ்கோவின் உலக நினைவுப் பதிவேடுத் திட்டம்** (*Memory of the World Programme*) என்பது உலகளாவிய முக்கியத்துவம் வாய்ந்த ஆவண மரபுகளை அடையாளப்படுத்தவும், பாதுகாக்கவும் மேற்கொள்ளப்படும் ஒரு சர்வதேச முயற்சியாகும். மனிதக் குலத்தின் ஆவண மரபுகளை கூட்டு மறதி, புறக்கணிப்பு, காலப்போக்கில் சிதைதல், வேண்டுமென்றே அழியவிடுதல் போன்றவற்றிலிருந்து பாதுகாப்பதே இதன் நோக்கமாகும். உலகெங்கிலும் உள்ள மதிப்புமிக்க காப்பக சேகரிப்புகள், நூலக சேகரிப்புகள், தனியார் சேகரிப்புகளைப் பாதுகாக்கவும், அந்தப் பொருட்களுக்கான அணுகல், பொதுமக்களிடையே விழிப்புணர்வை அதிகரிக்கவும் இத்ததிட்டம் அழைப்பு விடுக்கிறது.  
உலக நினைவுப் பதிவேட்டுத் திட்டம் துவக்கப்பட்டதைத் தொடர்ந்து, யுனெஸ்கோ உலக நினைவப் பதிவேட்டுத் திட்டமும், தன்னாட்சிப் பெற்ற தேசிய மற்றும் பிராந்திய பதிவேடுகளை உருவாக்க ஊக்குவிக்கப்படுகின்றன. அவை பெரிய பிராந்திய அல்லது தேசிய முக்கியத்துவம் வாய்ந்த ஆவண பாரம்பரியத்தில் கவனம் செலுத்துகின்றன, ஆனால் உலகளாவிய முக்கியத்துவம் வாய்ந்தவையாக இருக்கவேண்டிய அவசியம் இல்லை.
(1789) முதல் பிரெஞ்சு அரசியலமைப்பை அரசியல் சமூகத்தில் பரப்புவதற்குப் பயன்படுத்தப்பட்டது.]]
# உலக நினைவுப் பதிவேடுத் திட்டம்

## உலக நினைவுப் பதிவேட்டுத் திட்டம்

உலக நினைவுப் பதிவேடு என்பது கையெழுத்துப்படிகள், வாய்மொழி மரபுகள், ஒலி-காட்சிப் பொருட்கள், நூலகம், காப்பக சேகரிப்புகள் போன்ற உலகளாவில் முக்கியத்துவம் வாய்ந்த சிறந்த ஆவண மரபுகளைக் கொண்ட பட்டியலாகும். இது பன்னாட்டு ஆலோசனைக் குழுவின் பரிந்துரையின் பேரில் யுனெஸ்கோவின் இயக்குநர் ஜெனரலால் அங்கீகரிக்கப்பட்ட ஆவண பாரம்பரியப் பட்டியலாகும். இதற்கான தேர்வு அளவு கோள்களாக "உலக முக்கியத்துவம் மற்றும் சிறந்த உலகளாவிய விழுமியம்" என்பவை உள்ளன. இந்த மரபுகள் குறித்த விழிப்புணர்வை ஏற்படுத்துவதோடு, இந்தப் பதிவேட்டுத் திட்டத்திற்கு நிபுணர்களை அழைப்பதன் மூலம் அதன் பாதுகாப்பு, எண்ணியல் மயமாக்கல், பரப்புதலை மேம்படுத்துவதையும் நோக்கமாகக் கொண்டுள்ளது. பதிவேட்டில் அடையாளப்படுத்தப்பட்ட பொருட்களைப் பற்றிய தகவல்களை பரந்த அளவில் அணுகுவதற்கும் பரப்புவதற்கும் இந்த திட்டம் தொழில்நுட்பத்தைப் பயன்படுத்துகிறது. பதிவேட்டில் உள்ள பல்வேறு பண்புகளில் நாட்டார் இசைப் பதிவுகள்; பண்டைய மொழிகள் மற்றும் ஒலிப்பு ; சமய மற்றும் சமயச்சார்பற்ற பழைய கையெழுத்துப் பிரதிகளின் எச்சங்கள்; இலக்கியத்தில் புகழ்பெற்ற ஜாம்பவான்களின் கூட்டு வாழ்நாள் படைப்புகள்; அறிவியல் மற்றும் இசை; மைல்கல் திரைப்படங்கள் மற்றும் குறும்படங்களின் பிரதிகள்; உலகின் அரசியல், பொருளாதாரம் மற்றும் சமூக நிலையில் ஏற்பட்ட மாற்றங்களை ஆவணப்படுத்தும் பொருட்கள் ஆகியவை அடங்கும்.  
2025 ஏப்ரல் நிலவரப்படி, பன்னாட்டுப் பதிவேட்டில் 570 ஆவண பாரம்பரியப் பொருட்கள் பொறிக்கப்பட்டுள்ளன.
# விக்கிப்பீடியா:Statistics/weekly/19-Oct-2025
# சாலை உப்பு

**சாலை உப்பு** *(Road Salt)* என்பது சாலைகளில் பனி படர்ந்தபோது வாகனங்கள் சுலபமாக செல்ல முடியாத நிலை ஏற்படும், இதைத் தடுக்க பனி உருகச் செய்வதற்காக உப்பு பயன்படுத்தப்படும். இதைச் சாலை உப்பு என அழைக்கப்படுகிறது. சாலை உப்பு பெரும்பாலும் கல் உப்பு அல்லது சோடியம் குளோரைடு என்ற பொருளாக இருக்கும். சில நேரங்களில் கால்சியம் குளோரைடு அல்லது மக்னீசியம் குளோரைடு போன்ற வேதியியல் சேர்மங்களும் பயன்படுத்தப்படுகின்றன. இவை பனியின் உருகும் வெப்பத்தைக் குறைத்து பனியை நீராக மாற்ற உதவுகின்றன. இது பாறை உப்பு என்றும் அழைக்கப்படுகிறது.  
சாலை உப்பை பொதுவாக குளிர்காலத்தில் பனி விழும் நாடுகளில் சாலைகளிலும் நெடுஞ்சாலைகளிலும் தூவுவர். இதனால் வாகனங்கள் நழுவாமல் பாதுகாப்பாக செல்வது சாத்தியம் ஆகும். பனியில் சிக்கிய சக்கரங்கள் நகரும் வகையில் இந்த உப்பு உதவுகிறது. சில சமயங்களில் உப்புடன் மணலும் கலந்து பயன்படுத்தப்படும். மணல் சாலையின் மேற்பரப்பில் பிடிப்பு (Road Friction) அளிக்க உதவுகிறது.  
சாலை உப்பின் பயன்கள் பல இருந்தாலும் இதனால் சில பின்விளைவுகளும் ஏற்படும். அதிக அளவு உப்பு நீரில் கரைந்து மண் மற்றும் தாவரங்களுக்கு தீங்கு விளைவிக்கும். உப்புத்தன்மையின் காரணமாக உலோக வாகனப் பகுதிகள் துரு படுவது அதிகரிக்கும். இதைத் தடுக்க சில நாடுகள் மாற்று பொருட்களான கரிம உப்பு கலவைகள் அல்லது பனி உருகும் இயற்கை திரவங்களைப் பயன்படுத்த முயற்சிக்கின்றன. கால்சியம் குளோரைடு சிறிது அதிக செலவாக இருந்தாலும் பனியை விரைவாக உருக்கக்கூடியது. இது சுற்றுச்சூழலுக்கு சோடியம் குளோரைடுக்கு ஒப்பிடும்போது குறைவான பாதிப்பை ஏற்படுத்துகிறது. மெக்னீசியம் குளோரைடு மிகவும் செலவானது. இது சுற்றுச்சூழலுக்கு குறைவான பாதிப்பை ஏற்படுத்தினாலும் கான்கிரீட் மேடைகளுக்கு அதிக சேதத்தை ஏற்படுத்தும் என்பதால் அதன் பயன்பாடு குறைக்கப்பட்டுள்ளது. சில வனவிலங்குகள் உப்பை தேடி சாலைகளுக்கு அருகே வருவதால் வாகனங்களுடன் மோதும் அபாயம் ஏற்படுகிறது.  
ஒவ்வொரு ஆண்டும் நோர்வே நாடு சுமார் 250,000 டன் உப்பை பயன்படுத்துகிறது. இது உணவுக்காக அல்ல, அதன் தேசிய மற்றும் மாவட்ட சாலைகளில் பனி உருக்கப் பயன்படுத்தப்படுகிறது. இங்கிலாந்து சுமார் 2 மில்லியன் டன் உப்பை பயன்படுத்துகிறது. அமெரிக்காவில் நெடுஞ்சாலை துறைகள் சுமார் 17 மில்லியன் டன் உப்பை பயன்படுத்துகின்றன. கனடா ஒவ்வொரு ஆண்டும் 5 மில்லியன் டன் சாலை உப்பைப் பயன்படுத்துகிறது.
# இராஜ்குமார் ரோத்

**இராஜ்குமார் ரோத்** (*Rajkumar Roat-*பிறப்பு சூன் 26,1992) என்பவர் இராசத்தான் மாநிலத்தினைச் சேர்ந்த இந்திய அரசியல்வாதியும் இந்திய நாடாளுமன்ற உறுப்பினரும் ஆவார். இவர் பன்சுவாரா மக்களவைத் தொகுதியிலிருந்து மக்களவை உறுப்பினராக பணியாற்றி வருகிறார். இவர் சோரசி தொகுதியிலிருந்து இரண்டு முறை இராசத்தான் சட்டமன்ற உறுப்பினராக இருந்துள்ளார். இவர் பாரத் ஆதிவாசி கட்சியின் நிறுவனர் ஆவார்.
# இராஜ்குமார் ரோத்

## இளமை

இராஜ்குமார் ரோத் 1992 சூன் 26 அன்று இராசத்தானின் துங்கர்பூரில் பிறந்தார். இவர் ஆதிவாசி பில் பழங்குடி சமூகத்தைச் சேர்ந்தவர். மோகன்லால் சுகடியா பல்கலைக்கழகத்தில் இளங்கலை கலை பட்டம் பெற்றார். பின்னர் இவர் இராசத்தான் பல்கலைக்கழகத்தில் இளங்கலை கல்வியியல் பட்டம் பெற்றார்
# இராஜ்குமார் ரோத்

## அரசியல் வாழ்க்கை

2018ஆம் ஆண்டு நடைபெற்ற இராசத்தான் சட்டப்பேரவைத் தேர்தலில் ரோத் இளைய சட்டமன்ற உறுப்பினராகத் தேர்ந்தெடுக்கப்பட்டார். இவர் பி. டி. பி. கட்சி சார்பில் சோரசி சட்டமன்றத் தொகுதியில் போட்டியிட்டார். இவர் இராசத்தான் சட்டமன்றத்தில் பல பதவிகளை வகித்துள்ளார். மாநிலத்தின் ஆளுகை மற்றும் சட்டமன்ற செயல்முறைகளுக்கு பங்களித்துள்ளார்.  
16ஆவது இராசத்தான் சட்டசபை உறுப்பினராக, 2023இல் தேர்ந்தெடுக்கப்பட்டார். 2024இல் இரண்டு குழுக்களுக்கு உறுப்பினராக நியமிக்கப்பட்டார்.  
இதற்கு முன்பு, 15ஆவது இராசத்தான் சட்டசபையில், ரோட் 2018 முதல் 2023 வரை சட்டமன்ற உறுப்பினராகப் பணியாற்றினார். இந்த காலகட்டத்தில், 2021 முதல் 2022 வரை, உள்ளாட்சி அமைப்புகள் மற்றும் பஞ்சாயத்து ராஜ் நிறுவனங்கள் குறித்த குழுவில் உறுப்பினராக இருந்தார். கூடுதலாக, 2019 முதல் 2022 வரை, பழங்குடியினர் நலக் குழுவிலும் பணியாற்றினார்.  
2024 பொதுத் தேர்தலில், ரோத் பன்சுவாரா மக்களவைத் தொகுதி நாடாளுமன்ற உறுப்பினராக தேர்ந்தெடுக்கப்பட்டார். இத்தேர்தலில் மகேந்திரஜீத் சிங் மால்வியாவை 2,47,054 வாக்குகள் வித்தியாசத்தில் தோற்கடித்தார்.
# அன்னவால் கருக்கு

**அன்னவால் கருக்கு** என்பது சிற்பக்கலை மற்றும் மரவேலைப்பாடுகளில் பயன்படுத்தப்படும் ஒரு அலங்கார வடிவமாகும். இது ஒரு அன்னப்பறவையின் வால் போன்ற வளைந்த அமைப்பைக் கொண்டிருக்கும். இந்தக் கருக்குகள், கோயில்கள், கட்டிடங்கள், மற்றும் தளபாடங்களில் அழகிய வேலைப்பாடுகளாகச் செதுக்கப்படுகின்றன.
# அன்னவால் கருக்கு

## வடிவம்

அன்னத்தின் வால் போன்ற வடிவமைப்பு கொண்டது என்பதால் அன்னவால் கருக்கு என அழைக்கப்படுகிறது.
# அன்னவால் கருக்கு

## பயன்பாடு

சிற்பங்கள், அணிகலன்கள், மற்றும் ஆடைகள் போன்றவற்றை அலங்கரிக்க இது பயன்படுத்தப்படுகிறது.
# அன்னவால் கருக்கு

## மாற்றுப் பெயர்

இதை **அன்னவாசல் கருக்கு** என்றும் அழைக்கலாம்.
# இலோகாவத் சட்டமன்றத் தொகுதி

**இலோகாவத் சட்டமன்றத் தொகுதி** *(Lohawat Assembly constituency)* என்பது இந்தியாவின் இராசத்தான் மாநில சட்டமன்றத்தில் உள்ள 200 சட்டமன்றத் தொகுதிகளில் ஒன்றாகும். இத்தொகுதியானது ஜோத்பூர் மாவட்டத்தில் அமைந்துள்ளது. இலோகாவத், ஜோத்பூர் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
# இலோகாவத் சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 2008 | கசேந்திர சிங் கின்வுசர் | rowspan=2 | பாரதிய ஜனதா கட்சி</br> |
| 2013 | கசேந்திர சிங் |  |  |
| 2018 | கிசானா ராம் விசுனாய் | இந்திய தேசிய காங்கிரசு</br> |  |
| 2023 | கசேந்திர சிங் | பாரதிய ஜனதா கட்சி</br> |  |
# கர்ப்பூரி தேவி

**கர்ப்பூரி தேவி** (*Karpoori Devi*) (ஜூலை 2019) ஓர் இந்திய நாட்டுப்புறக் கலைஞர் ஆவார். மதுபானி ஓவியப் பாணிப் பாரம்பரியத்தில் ஓவியம் வரைவதற்கும், சுஜினி பாரம்பரியத்தில் துணிகளில் ஓவியத்தை உருவாக்குவதற்கும் பெயர் பெற்றவர். மதுபானி கலையை விற்பனை செய்வதன் மூலம் விமர்சன ரீதியாகவும் வணிக ரீதியாகவும் வெற்றி பெற்றவர். இவரது படைப்புகள் இந்தியாவிலும், யப்பான், ஆத்திரேலியா மற்றும் அமெரிக்காவிலும் சேகரிப்புகளில் காப்பகப்படுத்தப்பட்டுள்ளன.
# கர்ப்பூரி தேவி

## தொழில் வாழ்க்கை

தேவி, தனது தாயிடமிருந்து மதுபானி கலை நுட்பங்களைக் கற்றுக் கொண்டார். தனது குழந்தை பருவத்தில் உலர்ந்த மாட்டு சாணத்தால் செய்யப்பட்ட தரைகளிலும் மற்றும் சுவர்களிலும் ஓவியம் வரைந்து பழகினார். இவர், ஆரம்ப பள்ளிப்படிப்புக்குப் பிறகு படிக்கவில்லை.  
தேவி தங்கள் படைப்புகள் மற்றும் கலை பாணிக்காக பொது அங்கீகாரத்தைப் பெற்ற மதுபானியின் ஆரம்ப தலைமுறையைச் சேர்ந்தவர் (சில நேரங்களில் மிதிலா கலைஞர்கள் என்று அழைக்கப்படுகிறார்கள்). மிஸ்ராவின் வேண்டுகோளின் பேரில், இந்திரா காந்தி பீகாரில் உள்ள மதுபானி பிராந்தியத்தில் அகில இந்திய கைவினை மன்றத்தின் ஒரு கிளையை நிறுவினார். கைவினை மன்றம் தேவி போன்ற கலைஞர்களை தங்கள் படைப்புகளை தரை மற்றும் சுவர்களில் இருந்து கையால் செய்யப்பட்ட காகிதத்திற்கு நகர்த்த ஊக்குவித்தது. இதனால் அவர்கள் இந்த ஓவியங்களை விற்கவும் முடிந்தது. ஆரம்ப ஆண்டுகளில் சமூக எதிர்ப்பை எதிர்கொண்டார்.  
தேவி தனது தொழில் வாழ்க்கையின் போது 1986 ஆம் ஆண்டில் ஜவுளித்துறை அமைச்சகத்தால் சுஜினி கலைக்கான தேசிய விருது, மத்திய அரசு 1980 ஆம் ஆண்டில் மதுபானி கலைக்கான பீகார் மாநில கலை விருது மற்றும் 1983 ஆம் ஆண்டில் 'சிறந்த கைவினைஞருக்கான' மாநில அரசு விருது உட்பட, பீகார் மாநில அரசு மற்றும் இந்திய மத்திய அரசிடமிருந்து பல விருதுகளைப் பெற்றுள்ளார்.  
தேவி தனது மைத்துனியும் சக மதுபானி கலைஞருமான மகாசுந்தரி தேவியுடன் நெருங்கிய தொழில்முறை கூட்டுறவைப் பேணி வந்தார். தனது மகளுக்கு மதுபானி மற்றும் சுஜினி கலையின் பாரம்பரியக் கலை நுட்பங்களை கற்பித்ததோடு மட்டுமல்லாமல், பத்மசிறீ விருது பெற்ற மதுபானி கலைஞரான துலாரி தேவிக்கு வழிகாட்டியாகவும் இருந்தார்.
# கர்ப்பூரி தேவி

## தனிப்பட்ட வாழ்க்கை

கர்ப்பூரி தேவி பீகார் மாநிலத்தின் மதுபானி மாவட்டத்தில் உள்ள இரந்தி கிராமத்தில் பிறந்து வாழ்ந்தார். இவரது மகள் மோதி கர்ணும் மதுபானி கலைஞர் ஆவார். இவரது கணவர் கிருஷ்ணந்த் தாஸும் பீகாரின் இரந்தி நகரில் ஓவியத்தைக் கற்பித்தார். நீண்டகால நோயால் பாதிக்கப்பட்டிருந்த கர்ப்பூரி தேவி 2019 இல் இறந்தார்.
# நாத்துவாரா

, நாத்துவாரா, இராஜஸ்தான்]]  
**நாத்துவாரா** (*Nathdwara*), இந்தியாவின் இராஜஸ்தான் மாநிலத்தில் ராஜ்சமந்து மாவட்டத்தில் ஆரவல்லி மலைத்தொடரில் 585 மீட்டர் (1,919 அடி) உயரத்தில் அமைந்த நகரம் ஆகும். பனாஸ் ஆற்றின் கரையில் அமைந்த நாத்துவாரா நகரம், உதய்பூர் நகரத்திற்கு வடகிழக்கில் 48 கிலோமீட்டர் தொலைவில் உள்ளது. இந்நகரத்தில் புகழ்பெற்ற குழந்தை கண்ணன் எனும் சிறீநாதனுக்கு அர்ப்பணிக்கப்பட்ட சிறீநாத் கோயில் உள்ளது பொதுவாக நாத்துவாரா என்பதற்கு பகவான் சிறீநாத்தை அடைவதற்கான வாயில் எனப்பொருள்.
# நாத்துவாரா

## சிறீநாத் ஜி கோயில்

மூலவர் கண்ணன் எனும் சிறீநாதன்]]  
சிறீநாத் கோயில் இராஜஸ்தான் மற்றும் குஜராத் பகுதிகளில் வாழும் வல்லப மரபினர் மற்றும் பிறரும் வழிபடும் வைணக் கோயில் ஆகும்.
இக்கோயிலிலின் மூலவரான சிறீநாத் ஜி என்ற கிருஷ்ணர் சன்னதி நாள் ஒன்றுக்கு எட்டு முறை திறக்கப்பட்டு, பூஜைகள் நடைபெறுகிறது.
# நாத்துவாரா

## நாத்துவாரா ஓவியப்பாணி

நாத்துவாரா நகரம் மேவாரின் பிஞ்ச்வாய் பாணி ஓவியங்களுக்கு பெற்றது. இவ்வோவியப் பாணியில், கோவர்தன மலையை தாங்கிப் பிடிக்கும் வகையில் சிறீநாத் ஜீயின் ஓவியங்கள் உள்ளது. காகிதங்களில் கிருஷ்ண பகவானின் லீலைகள் குறித்த ஓவியங்கள் உள்ளது.
# நாத்துவாரா

## நம்பிக்கையின் சிலை

இவ்வூரில் உலகின் பெரிய சிவபெருமானின் 369 அடி உயரச் சிலை 29 அக்டோபர் 2022 அன்று திறக்கப்பட்டது.
# நாத்துவாரா

## மக்கள் தொகை பரம்பல்

2011ஆம் ஆண்டின் இந்திய மக்கள் தொகை கணக்கெடுப்பின்படி 25 வார்டுகளும், 8,422 குடியிருப்புகளும் சிறீநாத்துவாரா நகரத்தின் மக்கள் தொகை 42,016 ஆகும். அதில் 21,695 ஆண்கள் மற்றும் 20,321 பெண்கள் உள்ளனர். மக்கள் தொகையில் 6 வயதிற்குட்பட்ட குழந்தைகள் 11.79 % வீதம் உள்ளனர். பாலின விகிதம் 1000 ஆண்களுக்கு 937 பெண்கள் வீதம் உள்ளனர். சராசரி எழுத்தறிவு 86.97 % ஆக உள்ளது. பட்டியல் சமூகத்தவர்கள் மற்றும் பட்டியல் பழங்குடிகள் முறையே 10.47 % மற்றும் 8.20 % ஆக உள்ளனர். இந்து சமயத்தினர் 90.34%, இசுலாமியர் 5.77%, சமணர்கள் 3.64% மற்றும் பிற சமயத்தினர் 0.24% வீதம் உள்ளனர்.
# நாத்துவாரா

## இதனையும் காண்க

- சிறீநாதன்
# பண்டார் மலேசியா செலாத்தான் எம்ஆர்டி நிலையம்

**பண்டார் மலேசியா செலாத்தான் எம்ஆர்டி நிலையம்** (ஆங்கிலம்: *Bandar Malaysia Selatan MRT Station*; மலாய்: *Stesen MRT Bandar Malaysia Selatan*) என்பது மலேசியா, கோலாலம்பூர், சாலாக் செலாத்தான், பண்டார் மலேசியா திட்டத்தின் கீழ் கட்டுமானத்தில் உள்ள ஒரு தொடருந்து நிலையம்; மற்றும் கோலாலம்பூர்–சிங்கப்பூர் அதிவிரைவு தொடருந்து சேவையின் முனையமும் ஆகும்.  
கோலாலம்பூர்–சிங்கப்பூர் அதிவிரைவு தொடருந்து *(Kuala Lumpur–Singapore high-speed rail)* சேவையில் இந்த நிலையம் கோலாலம்பூரின் நுழைவாயிலாகச் செயல்படத் திட்டமிடப்பட்டுள்ளது. இது புத்ராஜெயா எம்ஆர்டி வழித்தடத்தில் உள்ள நிலத்தடி நிலையங்களில் ஒன்றாகும். இந்த நிலையம் சுங்கை பீசி விரைவுச்சாலைக்குக்கு அருகில் பழைய வான்படை தளம் இருந்த இடத்தின் நிலத்தடியில் கட்டப்படுகிறது.
# பண்டார் மலேசியா செலாத்தான் எம்ஆர்டி நிலையம்

## பண்டார் மலேசியா

இந்த நிலையம் கோலாலம்பூர் சென்ட்ரலுக்கு இரண்டாம் நிலை போக்குவரத்து மையமாக இருக்கும். அங்கிருந்து கேஎல்ஐஏ போக்குவரத்து, கேடிஎம் கொமுட்டர் மற்றும் புத்ராஜெயா வழித்தடத்துடன் இணைக்கப்படும்.  
முதன்மையாக பண்டார் மலேசியாவின் தெற்குப் பகுதிக்கும்; வடக்கே பண்டார் மலேசியா உத்தாரா எம்ஆர்டி நிலையம் ஆகியவற்றுக்கு இந்த நிலையம் சேவை செய்யும். மேலும் சுங்கை பீசி இராணுவ வானூர்தி நிலையம் அமைந்துள்ள இடத்தில் பண்டார் மலேசியா மேம்பாட்டுப் பணிகளின் மீதமுள்ள பகுதிகளுடன் இணைத்துக் கட்டப்படுகிறது.
# பாக்புரா

**பாக்புரா** (*Baghpura*) என்பது இந்தியாவின் இராசத்தான் மாநிலத்தில் அஜ்மீர் மாவட்டத்தின் அஜ்மீர் வட்டத்திலுள்ள ஒரு கிராமமாகும்.. இந்த கிராமம் அரட்கா கிராம ஊராட்சியின் கீழ் வருகிறது.
# பாக்புரா

## மக்கள் தொகை

2011 ஆம் ஆண்டு இந்திய மக்கள் தொகை கணக்கெடுப்பின்படி பாக்புராவின் மக்கள் தொகை 547 ஆகும். ஆண்கள் 280 மற்றும் பெண்கள் 267 ஆகும். கிராமத்தின் பாலின விகிதம் 954 ஆகும்.
# பாக்புரா

## போக்குவரத்து

பாக்புரா விமானம் (கிசான்கர் விமான நிலையம்) தொடருந்து (மாதர் தொடருந்து நிலையம்) மற்றும் சாலை வழியாக இணைக்கப்பட்டுள்ளது.
# காரப்பங்காடு

**காரப்பங்காடு** (*Karappankadu*) என்பது இந்தியாவில் தமிழ்நாடு மாநிலத்தில் தஞ்சாவூர் மாவட்டத்தில் பட்டுக்கோட்டை வட்டத்தில் உள்ள ஒரு கிராமமாகும். இது பட்டுக்கோட்டையிலிருந்து (தாசில்தார் அலுவலகம்) 21கிமீ தொலைவிலும், மாவட்டத் தலைமையகமான தஞ்சாவூரிலிருந்து 70கிமீ தொலைவிலும் அமைந்துள்ளது. இந்த கிராமம் இங்கு அமைந்துள்ள அருள்மிகு அபேசுத வரதன் கோயிலினால் மிகவும் பிரபலமானது.
# காரப்பங்காடு

## மக்கள்தொகை

2011 மக்கள்தொகை கணக்கெடுப்பின்படி, காரப்பங்காட்டின் மொத்த மக்கள் தொகை 571 ஆகும். இதில் 250 ஆண்கள் மற்றும் 321 பெண்கள் என இருந்தனர். பாலின விகிதம் 1284ஆக இருந்தது. கல்வியறிவு விகிதம் 67.08 ஆக இருந்தது.
# நிச்சலானந்தா சரசுவதி

**நிச்சலானந்தா சரசுவதி** (*Nishchalananda Saraswati*) ஓர் இந்திய இந்து ஆன்மீகத் தலைவரும், அத்வைத வேதாந்த பாரம்பரியத்தில் அறிஞரும் ஆவார். இவர் இந்தியாவின் ஒடிசாவின் புரியில் அமைந்துள்ள கோவர்தன மடத்தின் 145 வது சங்கராச்சாரியார் ஆவார். இந்தியாவின் ஆன்மீக மற்றும் கலாச்சார பாரம்பரியத்தை மேம்படுத்துவதிலும் பாதுகாப்பதிலும் இவர் முக்கிய பங்கு வகித்துள்ளார். இந்து சமயத்தில் மதிக்கப்படும் ஒரு நபராக, இவர் ஆன்மீக சொற்பொழிவில் ஈடுபடுகிறார். சமகால பிரச்சினைகளைப் பற்றி உரையாற்றுகிறார். அதே நேரத்தில் பண்டைய மரபுகளையும் நிலைநிறுத்துகிறார்.
# நிச்சலானந்தா சரசுவதி

## ஆரம்பகால வாழ்க்கை

நிச்சலானந்தா சரசுவதி 1943 ஆம் ஆண்டில் பீகாரின் மதுபனி என்ற ஊரில் மைதிலி பிராமணக் குடும்பத்தில் நீலாம்பர் ஜா என்ற பெயரில் அரச புரோகிதர் பண்டிட் லால்வம்சி ஜா மற்றும் அவரது மனைவி கீதா தேவி ஆகியோருக்கு மகனாகப் பிறந்தார். இவரது தந்தை புகழ்பெற்ற சமசுகிருத அறிஞரும், ராஜ் தர்பங்கா ஜமீந்தாரின் அரசவை வித்வானும் ஆவார்.  
பிரம்மச்சர்யம் பெறுவதற்கு முன்பு தில்லியின் திபியா கல்லூரியில் படித்தார். நைமிசாரண்ய சுவாமி ஸ்ரீ நாரதானந்த சரசுவதியால் இவருக்கு *துருவசைதன்யா* என்ற பெயர் வழங்கப்பட்டது. வாரணாசி,பிருந்தாவனம், அரித்துவார், பிரயாக்ராஜ், நைமிசாரண்யம், புரி மற்றும் சிருங்கேரி ஆகிய இடங்களில் சாத்திரங்களைப் படித்தார்.
# நிச்சலானந்தா சரசுவதி

## தொழில் வாழ்க்கை

பசு பாதுகாப்பு இயக்கங்களில் பங்கேற்ற இவர், 1966 ஆம் ஆண்டில் பசு வதைக்கு எதிரான போராட்டங்களில் பங்கேற்றதற்காக 52 நாட்கள் சிறையில் அடைக்கப்பட்டார். 1974 ஆம் ஆண்டு ஏப்ரல் 11 ஆம் தேதி அரித்துவாரில், சுவாமி கரபத்ரியால் சந்நியாசம் வழங்கப்பட்டது. மேலும், நிச்சலானந்தா சரசுவதி என்ற துறவறப் பெயரும் வழங்கப்பட்டது.  
1992 பிப்ரவரி 9 அன்று (விக்ரம் நாட்காட்டி 2048) சுவாமி நிரஞ்சனதேவ தீர்த்தரால் புரி, கோவர்தன மடத்தின் 145 வது சங்கராச்சாரியராக நியமிக்கப்பட்டார்.  
11 பிப்ரவரி 2018 அன்று, சுவாமி நிச்சலானந்தா சரசுவதியின் பட்டாபிசேகத்தின் வெள்ளி விழா (25 வது ஆண்டு விழா) புரியில் கொண்டாடப்பட்டது. இந்நிகழ்ச்சியில் ஒடிசாவின் முதலமைச்சர் நவீன் பட்நாய்க், நேபாளத்தின் முன்னாள் மன்னர் ஞானேந்திரா மற்றும் பூரிய கஜபதி மகாராஜா திவியசிங்க தேவன் ஆகியோர் கலந்து கொண்டனர்.
# நிச்சலானந்தா சரசுவதி

## இதனையும் காண்க

- அத்வைதம்
- ஆதி சங்கரர்
- சுமார்த்தம்